<classify> Akizungumza na gazeti hili, Mbonde alisema mkataba wake umebaki mwezi mmoja na nusu hivyo kikanuni yupo huru kufanya mazungumzo na timu yoyote.Kipindi cha nyuma timu za Azam, Simba na Yanga zilinihitaji, lakini nilikataa kwa kuwa nilikuwa bado sina uzoefu kukomaa kiushindani, ila kwa sasa naamini nina uzoefu na nina ukomavu wa kwenda kushindana katika timu hizo na ndiyo nia yangu msimu ujao nitoke hapa nilipo, niende nikapate changamoto nyingine, alisema Mbonde.Pia ameweka wazi kuwa Mtibwa wamempa ofa, lakini amewaambia wasubiri kwanza wapambane kuisaidia timu imalize nafasi nne za juu baada ya hapo wafanye mazungumzo kuhusiana na mkataba mpya.Mbonde alijiunga Mtibwa akiwa mchezaji wa timu pili misimu mitatu iliyopita akitokea JKT Oljoro ya Arusha. Mafanikio yake ndani ya Mtibwa yamemwezesha kuitwa kikosi cha timu ya Taifa ya Tanzania Taifa Stars.  <topic>: MICHEZO 